De første nedtegnelser om håndball i Sola Idrettslag var ett utendørs A-lag for damer fra 1946. I 1947 fikk de B-lag som ble betegnet som juniorlaget. I 1951 spilte laget 8 seriekamper; 6 seire og 2 uavgjort. Juniorlaget fikk først spilt seriekamper i 1959 med Sigmund Alsåker som trener. I 1961/62-sesongen ble juniorlaget kretsmestere, samt i 1964, 1965, 1966 og 1967. I 1966 startet innendørsserien og juniorlaget ble innendørskretsmestere i 1966-67- og 1967-68-sesongen.